Diari Oficial de la Generalitat Valenciana


Sumari del DOGV 5976, del 17-03-2009 (2009/2757)

Informació pública de sol·licitud d'autorització administrativa, declaració, en concret, d'utilitat pública i aprovació del projecte d'execució de la línia aèria/subterrània de transport d'energia elèctrica a 220 kV, doble circuit, anomenada Torremendo-San Miguel de Salinas, a la província d'Alacant, així com l'estudi d'impacte ambiental, presentat per Red Eléctrica de España SAU. Expedient número ATLINE/2008/492/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5976

Data del DOGV
:   17-03-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/2757


Data del document
:   22-09-2008

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública de sol·licitud d'autorització administrativa, declaració, en concret, d'utilitat pública i aprovació del projecte d'execució de la línia aèria/subterrània de transport d'energia elèctrica a 220 kV, doble circuit, anomenada Torremendo-San Miguel de Salinas, a la província d'Alacant, així com l'estudi d'impacte ambiental, presentat per Red Eléctrica de España SAU. Expedient número ATLINE/2008/492/03. [2009/2757]
Als efectes del que establixen la Llei 54/1997, de 27 de novembre, del Sector Elèctric, els articles 125 i 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia; l'article 9 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació Ambiental, i l'article 9 del Decret 88/2005, de 29 d'abril, del Consell de la Generalitat Valenciana, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i el Decret 162/1990, de 15 d'octubre, pel qual s'aprova el Reglament d'Impacte Ambiental modificat pel Decret 32/2006, de 10 de març, se sotmet a informació pública la petició d'autorització administrativa amb declaració d'impacte ambiental, i declaració, en concret, d'utilitat pública, i aprovació del projecte d'execució, de la instal·lació elèctrica d'alta tensió a 220 kV, les característiques especials de la qual s'indiquen a continuació:
Peticionari: Red Eléctrica de España, SAU, amb domicili en passeig del Conde de los Gaitanes 177. Alcobendas. 28207 Madrid.
Objecte de la petició: autorització administrativa, declaració en concret d'utilitat pública i aprovació del projecte d'execució de la línia a 220 kV, doble circuit, Torremendo-San Miguel de Salinas, així com l'estudi d'impacte ambiental.
Lloc on s'establirà la instal·lació: termes municipals d'Orihuela, San Miguel de Salinas, Almoradí i Los Montesinos (província d'Alacant).
Característiques principals:
Origen: ST Torremendo
Final: ST San Miguel de Salinas.
Tensió nominal: 220 kV.
Capacitat de transport per circuit s/RD 2819/1998: 894 MVA (aeri)/ 715 MVA (subterrani)
Longitud total:
. Tram aeri: 13.700 m.
. Tram subterrani: 123 m (circuit 1) i 115 m (circuit 2).
Secció del conductor: 2.500 mm² Cu parcialment esmaltat.
Tipus de cable subterrani: XLPE aïllament sec.
Aïllaments: bastons de goma de silicona tipus 12 i aïllament sec.
Pressupost: 4.618.842 euros.
Finalitat: reforç de la xarxa de transport de reforçament de la xarxa de transport de 220 kV de l'eix costaner de Llevant i millora en els nivells de seguretat i fiabilitat del sistema elèctric, d'àmbit local com nacional.
La qual cosa es fa pública per a coneixement general i perquè qualsevol interessat puga examinar el projecte d'execució de la instal·lació descrita i l'estudi d'impacte ambiental en les oficines del Servici Territorial d'Energia a Alacant, situades en el carrer Rambla Méndez Núñez, 41, 03838-Alacant, i formular, en dos exemplars, en el termini de trenta dies, comptadors a partir de l'endemà de la publicació d'este anunci, qualssevol al·legacions que consideren oportunes. El projecte podrà ser també consultat en els ajuntaments d'Orihuela, San Miguel de Salinas, Almoradí i Los Montesinos.
Així mateix, la present publicació es realitza als efectes de notificació previstos en l'apartat 4t de l'article 59 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada a l'article esmentat per la Llei 4/1999, de 13 de gener (Butlletí Oficial de l'Estat, de 14 de gener)
Alacant, 22 de setembre de 2008.- El cap del Servici Territorial d'Energia: Miguel García Mengual.